**Prilog III**

**Kriterij za odabir i način izračuna ocjene ponuda**

Kriterij za odabir ponude je ekonomski najpovoljnija ponuda (ENP).

|  |  |  |  |
| --- | --- | --- | --- |
| Redni broj | KRITERIJ | RELATIVNI PONDER | BROJ BODOVA |
| 1. | Cijena ponude | 90% | 90 |
| 2. | Ključni stručnjaci - KS | 10% | 10 |
|  | MAKSIMALNI BROJ BODOVA | 100% | 100 |

**Formula: T = P + KS**

T = ukupan broj bodova  
P = broj bodova koji je ponuda dobila za ponuđenu cijenu  
KS = broj bodova koji je ponuda dobila za ključne stručnjake

**1) Cijena ponude (P)**

Cijena ponude određuje se sukladno Troškovniku.

Način bodovanja – cijena: Maksimalni broj bodova koji valjana ponuda može dobiti prema ovom kriteriju je 90. Maksimalni broj bodova dodijelit će se ponudi s najnižom cijenom. Ovisno o najnižoj cijeni ponude ostale ponude dobit će manji broj bodova, sukladno sljedećoj formuli:

**P = Pl / Pt \* 90**

P – broj bodova koji je ponuda dobila za ponuđenu cijenu (maks. 2 (dvije) decimale)  
Pl – najniža ponuđena cijena od svih valjanih ponuda  
Pt – cijena ponude koja je predmet ocjene   
90 – maksimalni broj bodova

**2) Ključni stručnjaci (KS)**

Naručitelj je kao drugi kriterij odredio specifično znanje i iskustvo ključnih stručnjaka za koje je Ponuditelj dokazao sposobnost (točka 12.2.2. dokumentacije o nabavi).

Relativni značaj ovog kriterija je 10%. Za potrebe bodovanja, Naručitelj je odredio da jedan %-tak relativnog značaja odgovara jednom dodijeljenom bodu. Dakle, Ponuditelj koji dobije maksimalnih 10 bodova dobio je maksimalnih 10% vrijednosti ponude. Naručitelj će bodove za ključne stručnjake dodjeljivati na način kako slijedi:

| Redni broj | Ključni stručnjaci ponuditelja | Godine iskustva | Bodovi | Ukupno maksimalan broj bodova |
| --- | --- | --- | --- | --- |
| Stručnjak za vođenje IT projekata | | | | |
| 2. | Godine radnog iskustva stručnjaka u vođenju IT projekata | Od 3 plus jedan dan do 5 godina | 1 | 5 bodova |
| Od 5 plus jedan dan do 7 godina | 3 |
| Od 7 godina i više | 5 |
| Stručnjak za razvoj Internet stranica | | | | |
| 4. | Godine radnog iskustva stručnjaka u radu na razvoju Internet stranica | Od 3 plus jedan dan do 5 godina | 1 | 5 bodova |
| Od 5 plus jedan dan do 7 godina | 3 |
| Od 7 godina i više | 5 |

Kako bi Naručitelj mogao bodovati / odjeljivati bodove valjanim ponudama, Ponuditelji su obvezni u svojim ponudama priložiti dokaze kojima potvrđuju da njihovi predloženi ključni stručnjaci, raspolažu stručnim iskustvom i specifičnim znanjima (godine iskustva) kako je to traženo u gornjoj tablici neophodnim za kvalitetnu realizaciju ovog predmeta jednostavne nabave, a koji se boduju kao ključni stručnjaci ponuditelja. Dokaz koji su Ponuditelji obvezni dostaviti je **Životopis** (iz kojeg je vidljivo traženo iskustvo – upisati kontakt za provjeru (mail, telefon ili jednakovrijedno) **za svakog od ključnih stručnjaka**.

U cilju kvalitetnog i ispravnog bodovanja Ključnih stručnjaka, Naručitelj zadržava pravo kod kontakta Naručitelja koja je navedena u životopisima provjeriti istinitost navoda iz životopisa ili zatražiti pojašnjenje navoda iz životopisa ukoliko su isti nejasni (primjerice podatke o opisu izvršenih usluga). Životopis potpisuju osobe na koje se isti odnosi.

Odabrani Ponuditelj za vrijeme realizacije ugovora o jednostavnoj nabavi mora angažirati upravo one ključne stručnjake za koje je dokazao sposobnost i za koje je Naručitelj bodovao njegovu ponudu. Samo u iznimnim slučajevima, ukoliko Ponuditelj iz objektivnih razloga (bolest, smrtni slučaj) neće moći za realizaciju ugovora angažirati ključnog stručnjaka kojeg je naveo u ponudi i za kojeg je dobio bodove u ovom postupku jednostavne nabave, može zatražiti zamjenu stručnjaka odnosno odrediti nekog drugog stručnjaka za sudjelovanje u projektu, ako taj drugi stručnjak ima sve tražene kvalifikacije (iskustvo, kompetencije i ostalo) kao i prvotno određeni stručnjak.

Naručitelj će bodove dodjeljivati samo za predložene ključne stručnjake a to su Stručnjak za vođenje IT projekata, Stručnjak za razvoj Internet stranica.

Ukoliko ponuditelj želi ostvariti dodatne bodove po ovom kriteriju dužan je u ponudi uz životopise dostavili ispunjen obrazac iz **Priloga VI** ove dokumentacije o nabavi ili vlastiti obrazaca na kojem su navedeni svi elementi bitni za dodjeljivanje dodatnih bodova, ako je primjenjivo.

Ukupna ocjena svake pojedine valjane ponude biti će zbroj bodova po gore navedenim kriterijima te će se ekonomski najpovoljnijom ponudom smatrati ona valjana ponuda kod koje je dobiven najveći broj bodova.

S obzirom na to da ne može koristiti pravo na pretporez, Naručitelj će uspoređivati cijene ponuda s PDV-om.

Prilikom odabira najpovoljnije ponude neće se koristiti niti jedan drugi kriterij, a koji nije naveden u dokumentaciji o nabavi. Dodatne pogodnosti se neće razmatrati.